జాన్ మెక్‌లారెన్

జాన్ విలియం మెక్‌లారెన్ (1886, డిసెంబరు 22 - 1921, నవంబరు 17) ఆస్ట్రేలియా క్రికెటర్. 1912లో ఒక టెస్టులో ఆడాడు.

 జీవిత విశేషాలు 
మెక్‌లారెన్ 1886, డిసెంబరు 22న విలియం - ఎలిజబెత్ మెక్‌లారెన్‌ దంపతులకు బ్రిస్బేన్‌లో జన్మించాడు.

 క్రికెట్ రంగం 
ఫాస్ట్ బౌలర్ గా రాణించాడు. 1906 నుండి 1915 వరకు క్వీన్స్‌లాండ్ తరపున ఫస్ట్-క్లాస్ క్రికెట్ ఆడాడు. 1907-08లో పర్యాటక ఇంగ్లీష్ జట్టుపై ఐదు వికెట్లు పడగొట్టాడు, అయినప్పటికీ క్వీన్స్‌లాండ్ ఇన్నింగ్స్ తేడాతో ఓడిపోయింది. మూడు సంవత్సరాల తర్వాత పర్యాటక దక్షిణాఫ్రికాపై 55 పరుగులకు 5 వికెట్లు, 75 పరుగులకు 3 వికెట్లను తీసుకున్నాడు.

మెక్‌లారెన్ 1911-12 యాషెస్ సిరీస్‌లో ఐదవ టెస్ట్‌కు ఎంపికైనప్పుడు ఆస్ట్రేలియా తరపున టెస్ట్ క్రికెట్ ఆడిన మొదటి క్వీన్స్‌లాండ్‌లో జన్మించిన ఆటగాడు అయ్యాడు. 1912లో ఆస్ట్రేలియా జట్టుతో కలిసి ఇంగ్లండ్‌లో పర్యటించాడు, కానీ ఏ టెస్టులోనూ ఆడలేదు.The Oxford Companion to Australian Cricket, Oxford, Melbourne, 1996, p. 355. మొదటి ప్రపంచ యుద్ధం తర్వాత, మెక్‌లారెన్ క్వీన్స్‌లాండ్ జట్లకు సెలెక్టర్, మేనేజర్‌గా పనిచేశారు.

 మరణం 
మెక్‌లారెన్ తన ముప్పై సంవత్సరాల వయసులో మధుమేహంతో బాధపడ్డాడు. తన 34 సంవత్సరాల వయస్సులో 1921, నవంబరు 17న బ్రిస్బేన్‌లోని తన ఇంటిలో మరణించాడు. బ్రిస్బేన్ టూవాంగ్ స్మశానవాటికలో ఖననం చేయబడ్డాడు.McLaren John William  – Brisbane City Council Grave Location Search

 మూలాలు 

 బాహ్య లింకులు 


వర్గం:ఆస్ట్రేలియా క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:1921 మరణాలు
వర్గం:1886 జననాలు